ലോകകപ്പ് ഫുട്ബാള്: ടിക്കറ്റ് വില്പന അടുത്ത വര്ഷം ആദ്യ പാദത്തില് ദോഹ: ലോകം ഉറ്റുനോക്കുന്ന 2022ലെ ഫിഫ ലോകകപ്പ് ടിക്കറ്റുകളുടെ വില്പന അടുത്ത വര്ഷം ആദ്യ പാദത്തില് ആരംഭിക്കുമെന്ന് സുപ്രീം കമ്മിറ്റി ഫോര് ഡെലിവറി ആന്ഡ് ലെഗസി ഔദ്യോഗിക വക്താവ് ഖാലിദ് അല് നഅ്മ.ഫിഫ അറബ് കപ്പിനുള്ള ടിക്കറ്റ് വില്പനയുടെ ആദ്യ ഘട്ടം വിസ കാര്ഡുടമകള്ക്ക് നല്കിയപ്പോള് കൂടുതലും സ്വന്തമാക്കിയത് ഖത്തറിനകത്തുനിന്നുള്ളവരാണെന്നും ഇത് േപ്രാത്സാഹജനകമാണെന്നും ഖാലിദ് അല് നഅ്മ കൂട്ടിച്ചേര്ത്തു. നാലാമത് നജാഹ് ഖത്തര് ഫെസ്റ്റിവലിനോടനുബന്ധിച്ച് അല് ശര്ഖ് ദിനപത്രത്തിന് നല്കിയ അഭിമുഖത്തിലാണ് നഅ്മ ഇക്കാര്യം വ്യക്തമാക്കിയത്. 2022ലെ ലോകകപ്പിനായുള്ള ഹോസ്പിറ്റാലിറ്റി പാക്കേജുകള് പ്രഖ്യാപിച്ച് 24 മണിക്കൂറിനകംതന്നെ പൂര്ണമായും വില്പന നടത്താനായെന്നും മുന് ടൂര്ണമെന്റുകളുമായി താരതമ്യം ചെയ്യുമ്ബോള് ഇത് വലിയ നേട്ടമാണെന്നും അല് നഅ്മ ചൂണ്ടിക്കാട്ടി. അറബ് ലോകത്തെയും മിഡിലീസ്റ്റിലെയും പ്രഥമ ഫിഫ ലോകകപ്പ് ടൂര്ണമെന്റിനാണ് ഖത്തര് ആതിഥ്യം വഹിക്കാനിരിക്കുന്നതെന്നും ലോകം ഉറ്റുനോക്കുന്ന കാല്പന്തുകളി മാമാങ്കത്തിനായുള്ള തയാറെടുപ്പുകള് 95 ശതമാനവും പൂര്ത്തിയായതായും നാലു സ്റ്റേഡിയങ്ങള് ഇതിനകം പൂര്ത്തിയായതായും അദ്ദേഹം വിശദീകരിച്ചു. അല്ഖോറിലെ അല് ബയ്ത് സ്റ്റേഡിയം നിര്മാണം പൂര്ത്തിയാതയും റാസ് അബൂ അബൂദ് സ്റ്റേഡിയം, തുമാമ സ്റ്റേഡിയം എന്നിവയുടെ അവസാന മിനുക്കുപണികള് നടക്കുകയാണെന്നും ഫിഫ അറബ് കപ്പിനായി ഈ മൂന്ന് സ്റ്റേഡിയങ്ങളും തുറന്നുകൊടുക്കുമെന്നും അദ്ദേഹം പറഞ്ഞു. അടുത്ത വര്ഷം ആദ്യത്തോടെ പ്രധാന വേദിയായ ലുസൈല് സ്റ്റേഡിയം ഉദ്ഘാടനം ചെയ്യുന്നതോടെ ലോകകപ്പിെന്റ ഒരു വര്ഷം മുമ്ബുതന്നെ എല്ലാ സ്റ്റേഡിയങ്ങളും പൂര്ണസജ്ജമാകുമെന്നും അദ്ദേഹം സൂചിപ്പിച്ചു. ഖത്തറിെന്റ ലോകകപ്പ് തയാറെടുപ്പുകള് സംബന്ധിച്ച് ഫിഫ ഉള്പ്പെടെയുള്ള അന്താരാഷ്ട്ര സംഘടനകളും സന്ദര്ശകരും ഫുട്ബാള് ഇതിഹാസങ്ങളും പ്രശംസ അറിയിച്ചിട്ടുണ്ട്. ഈ വര്ഷം അവസാനത്തില് നടക്കാനിരിക്കുന്ന അറബ് കപ്പ് ടൂര്ണമെന്റിനും അടുത്ത വര്ഷത്തെ ലോകകപ്പിനും ഖത്തര് പൂര്ണ സജ്ജമാണെന്ന് ആത്മവിശ്വാസത്തോടെ പറയാനാകും. കോവിഡ് പശ്ചാത്തലത്തില് എ.എഫ്.സി ചാമ്ബ്യന്സ് ലീഗ്, ഫിഫ ക്ലബ് ലോകകപ്പ് തുടങ്ങി പ്രധാന ചാമ്ബ്യന്ഷിപ്പുകളും മറ്റു ടൂര്ണമെന്റുകളും വിജയകരമായി സംഘടിപ്പിക്കാനായത് തങ്ങളുടെ ആത്മവിശ്വാസം വര്ധിപ്പിക്കുന്നുണ്ട്. കോവിഡ് ഭീഷണി നിലനില്ക്കുന്നതിനാല് പൂര്ണമായും വാക്സിന് സ്വീകരിച്ചവര്ക്കു മാത്രമായിരിക്കും അറബ് കപ്പ് മത്സരങ്ങള് വീക്ഷിക്കുന്നതിന് സ്റ്റേഡിയത്തിലേക്ക് പ്രവേശനം. ഖാലിദ് അല് നഅ്മ വ്യക്തമാക്കി.